Øvelser arrangert utenfor hovedmesterskapet: NM i mangekamp 2009 ble arrangert på Lunderød stadion i Arendal, arrangert av IK Grane den 23. og 24. mai. NM i halvmaraton 2009 var Oslo Maraton i Oslo, den 27. september, arrangert av SK Vidar. NM i maraton 2009 var Midnight Sun Marathon i Tromsø, 20. juni, med Tromsdalen UIL som arrangør. NM i stafetter 2009 gikk på Strandebarm Stadion den 23. og 24. mai, arrangert av Strandebarm IL og IL Gular. NM i terrengløp 2009 på 2 og 3 km gikk på Kristiansten Festning i Trondheim den 18. april, med Strindheim IL som arrangør. NM i terrengløp 2009 på 6 og 10 km gikk på Jessheim den 3. oktober, med Ullensaker/Kisa IL som arrangør. NM i motbakkeløp 2009 var Devold Geiranger Halvmaraton 13. juni, med Geiranger IL som arrangør. NM i ultraløp 2009 var Eidsvoll 6-timers på Eidsvoll Stadion, arrangert av LL Spiridon. NM i friidrett innendørs 2009 ble arrangert i Stangehallen, Norges største riksanlegg for innendørs friidrett, med Hedmark friidrettskrets som arrangør. Det gikk av stabelen over dagene 28. februar og 1. mars.